די ריס

דיאנדראה "די" ריס (באנגלית: Diandrea "Dee" Rees; נולדה ב-7 בפברואר 1977) היא תסריטאית ובמאית קולנוע אמריקאית. היא ידועה בשל הסרטים העלילתיים "Pariah" (2011), "סיפורה של בסי סמית" (2015), בעבורו הייתה מועמדת לשני פרסי אמי על בימוי ותסריט בסרט טלוויזיה, וסרט הדרמה "פרחים בבוץ" (2017), שעובד מהרומן משנת 2008 באותו השם מאת הילרי ג'ורדן, וזיכה את ריס במועמדות לפרס אוסקר לתסריט המעובד הטוב ביותר.

ריס גם כותבת ומביימת לטלוויזיה, כולל פרקים בסדרות "אימפריה", When We Rise, ו"חלומות חשמליים" של פיליפ ק. דיק.

 תחילת דרכה 
ריס נולדה ב-1977, בנאשוויל, טנסי. אחרי לימודי בית הספר, היא למדע לתואר ראשון באוניברסיטת פלורידה A&M. אחרי שסיימה תוארת במנהל עסקים, ריס החזיקה בשורת משרות, כולל כנציגת מכירות למגני תחתונים, ובשיווק וכמנהלת מותג. בזמן שעבדה בחברת ד"ר שול, ריס עבדה בסט של פרסומת לטלוויזיה, והבינה שהיא אוהבת את תהלים יצירת התוכן הקולנועי. זה הוביל אותה להמשיך בלימודי קולנוע. היא למדה לתואר השני שלה בניו-יורק, בקולג' לאומנויות. ספייק לי היה הפרופסור והמורה הרוחני שלה. ריס עבדה בסרטיו של ספייק לי, "האיש שבפנים" (2006), ו-When the Levees Broke (2006). במהלך תקופה זו, היא עבדה על תסריט למה שהפך מאוחר יותר לסרט העלילתי Pariah. הסרט היה מבוסס על עבודת התזה שלה, סרט קצר המבוסס על האקט הראשון של התסריט של Pariah. ב-2007, הסרט הקצר הוקרן ביותר מ-40 פסטיבלים ברחבי העולם, וזכה בשבחים רבים, כולל בפרס הקהל בפסטיבל הסרטים בלוס אנג'לס.

 קריירה 
הסרט הראשון באורך מלא של ריס היה הסרט התיעודי Eventual Salvation (2009), ששודר בערוץ סאנדנס. הסרט מלווה את אמה, סבתה ילידת ארצות הברית של ריס, בת ה-80, בעת שהיא חוזרת למונרוביה, ליבריה כדי לבנות מחדש את ביתה ואת קהילתה, לאחר שנאלצה להימלט על חייה עשור לכן במסגרת מלחמת האזרחים הליברית.

הסרט הבא שהשלימה ריס הייתה הבכורה העלילתית שלה, Pariah, אשר לדבריה הוא סרט סמי-אוטוביוגרפי. ספייק לי שימש כמפיק בפועל של הסרט. בכורת הסרט נערכה בפסטיבל סנדאנס 2011. ריס הייתה מועמדת לפרס Image של NAACP תמונה על בימוי הסרט והתסריט הטוב ביותר, והיא זכתה בפרס הבמאית המבטיחה. Pariah בוחן את המורכבות של דת, פוליטיקה ומעמד פוליטי-חברתי בתוך וסביב המשפחה השחורה. לקח כחמש שנים מאז עבודת התזה ועד צאת הסרט. הסרט היה בין הראשונים והיחידים אשר בוחנים ומלווים את סיפור היציאה מהארון של בן או בת נוער של צבע בהתמודדותם עם קבלת הזהות המינית שלהם והיציאה בפני חברים ובני משפחה.

ב-2015, סרטה של ריס "סיפורה של בסי סמית" שודר ב־HBO, בכיכובה של קווין לטיפה בתפקיד הזמרת האיקונית בסי סמית. הסרט זכה לשבחי המבקרים.

הסרט גם זכה בארבעה פרסי אמי לבידור בפריים טיים, כולל הפרס לסרט הטלוויזיה הטוב ביותר. ריס הייתה מועמדת לפרס לבימוי הטוב ביותר במיני-סדרה, סרט או ספיישל דרמה, וכל לפרס התסריט הטוב ביותר במיני-סדרה, סרט או ספיישל דרמה.

את הסרט "פרחים בבוץ" כתבה ריס במשותף עם וירג'יל ויליאמס. הדרמה התקופתית היא עיבוד מהרומן ההיסטורי באותו השם מאת הילרי ג'ורדן. ריס גם ביימה את הסרט, בו כיכבו קארי מאליגן, גארט הדלונד, ג'ייסון קלארק, ג' ייסון מיטשל, ומרי ג'יי בלייג'. לאחר שהוקרן בפסטיבל פסטיבל הסרטים סאנדנס ב-2017, Mudbound הפך לרכישה היקרה ביותר של הפסטיבל, במחיר $12.5 מיליון דולר על ידי נטפליקס. Mudbound צולם בניו אורלינס במהלך 28 ימים בקיץ 2016.הסרט מספר את סיפורן של שתי משפחות בדלתא של מיסיסיפי ב-1940. משפחת מקאלן היא לבנה, ואילו שכניהם, משפחת ג'קסון, היא שחורה. Mudbound עוסק בגזענות ויחסי גזע אשר ממשיכים להיות נושאים עכשוויים. עבודה זו מכילה הרבה קשרים אישיים עבור ריס, כגון חוויותיו של סבה בצבא ארצות הברית, והשאיפה של סבתה להיות קצרנית. ריס השתמשה ביומנה של סבתה כדי להנחות את התהליך היצירתי שלה. הוא הכיל תמונות המשפחה אבותי המשפחה אשר היו העבדים, והשמות של אלו שלחמו במלחמות. ריס סיפרה שהתהליך הזה היווה דרך לחקור את ההיסטוריה האישית שלה.

ריס ושותפה לכתיבה ויליאמס היו מועמדים לפרס אוסקר לתסריט המעובד הטוב ביותר עבור "פרחים בבוץ, מה שהופך את ריס לאישה השחורה הראשונה המועמדת לפרס אוסקר בקטגוריית כתיבה, והאישה השחורה הראשונה להיות מועמדת לאוסקר לתסריט המעובד הטוב ביותר. כמו כן, בשל המועמדות של מרי ג'יי בלייג' לפרס אוסקר לשחקנית המשנה הטובה ביותר עבור תפקידה ב-Mudbound, ריס גם הייתה האישה השחורה הראשונה לביים סרט עבורו שחקן או שחקנית היו מועמדים לאוסקר.

פרויקט נוסף של ריס הוא הסדרה "חלומות חשמליים של פיליפ ק. דיק", שבה הייתה לריס ההזדמנות לעסוק עם הרבה רגשות שעלו סביב הבחירות של דונלד טראמפ, ולהתאים אותם לתוך הקשר מדע בדיוני.

הפרויקט הבא של ריס הוא The Last Thing He Wanted, המבוססת על הרומן באותו השם מאת ג'ואן דידיון, בכיכובה של אן האת'וויי ולצדה וילם דפו.

ריס גם כתבה וביימה את הסרט An Uncivil War  עבור FilmNation

 חיים אישיים 
ריס היא לסבית, והיא תיארה את סרטה Pariah כסרט סמי-אוטוביוגרפי. ביום היציאה מהארון הלאומי ב-2011, בריאיון עם BlackEnterprise.com, ריס דיברה על חווייתה מול המשפחה שלא רצתה לקבל אותה, והתמודדו עם זה בכך ששלחו לה הודעות דוא"ל, כרטיסי ברכה, מכתבים, ופסוקים מהתנ"ך.

לפחות מאז שנת 2017, ריס במערכת יחסים עם המשוררת והסופרת שרה מ ברום. הן מתגוררות בצפון מדינת ניו יורק.

 פילמוגרפיה 
 שנה עבודה  תפקיד  הערות 2005  Orange Bow  במאית, תסריטאית, מפיקה  סרט קצר 2007  Pariah  במאית, תסריטאית  סרט קצר 2008  Eventual Salvation  במאית, תסריטאית, מפיקה סרט תיעודי קצר 2009  Colonial Gods  במאית, תסריטאית  סרט קצר 2011  Pariah  במאית ותסריטאית סרט עלילתי 2015  אימפריה  במאית  פרק: "Without a Country" סיפורה של בסי סמית  במאית, תסריטאית  סרט טלוויזיה של HBO 2017  פרחים בבוץ במאית, תסריטאית, מפיקה בפועל סרט עלילתיWhen We Rise במאית 2 פרקים 2018  חלומות חשמליים  במאית ותסריטאית  פרק: "Kill All Others" 2020 הדבר האחרון שהוא רצה  במאית, תסריטאית, מפיקה  סרט עלילתיחיל החללבמאית2 פרקים2023סיינט איקס (אנ')במאיתפרק: "A Lovely Nowhere"TBAאדוני האווירבמאית2 פרקים

 פרסים 
שנהארגוןקטגוריהיצירהתוצאה2007פסטיבל הקולנוע הגאה של שיקגופרס הסרט העלילתי הקצרPariahפסטיבל פרס אייריספרס אייריספסטיבל הקולנוע של לוס אנג'לספרס הקהל – הסרט הקצר הטוב ביותר פסטיבל ShortFest הבינלאומי בפאלם ספרינגסיוצר הסרטים העתידיסרט לייב אקשן מעל 15 דקותפסטיבל הקולנוע הגאה הבינלאומי של סן פרנסיסקופרס הקהל לסרט קצרפסטיבל הקולנוע Urbanworldהסרט העלילתי הקצר הטוב ביותר2008פסטיבל הסרטים העצמאיים אשלנדסרט הסטודנטים הטוב ביותר2011Alliance of Women Film Journalistsהבמאית הטובה ביותרPariahהתסריטאית הטובה ביותרBlack Film Critics Circleהבמאי הטוב ביותרהתסריט המקורי הטוב ביותרפרסי Black Reelהתסריט הטוב ביותר, מקורי או מעובדהבמאי הטוב ביותרפרסי גות'הםהבמאי המבטיחNAACP Image Awardsהכתיבה הטובה ביותר בסרט (קולנוע או טלוויזיה)הבימוי הטוב ביותר בסרט (קולנוע או טלוויזיה)פרס אינדפנדנט ספיריטIndependent Spirit פרס ג'ון קסווטספסטיבל הסרטים סאנדנספרס השופטיםWomen Film Critics Circle Awardsמספרת הסיפורים הטובה ביותר2015פרס אמי לבידור בפריים טייםהבימוי הטוב ביותר – מיני-סדרה או סרט טלוויזיה או ספיישל דרמהסיפורה של בסי סמיתהכתיבה הטובה ביותר – מיני-סדרה, סרט טלוויזיה או ספיישל דרמה2016פרס גילדת הבמאים האמריקאיתהבימוי הטוב ביותר – מיני-סדרה או סרט טלוויזיה2017פרס אוסקרפרס אוסקר לתסריט המעובד הטוב ביותר פרחים בבוץAlliance of Women Film Journalistsהבמאית הטובה ביותרהתסריטאית הטובה ביותרפסטיבל הקולנוע אוסטיןפרס הקהלאיגוד מבקרי הקולנוע של שיקגוהתסריט המעובד הטוב ביותרפרסי איגוד מבקרי הקולנוע האמריקאיהתסריט המעובד הטוב ביותרGeorgia Film Critics Associationהתסריט המעובד הטוב ביותרפרס הומניטאסהסרט הטוב ביותר – דרמהפרס אינדפנדנט ספיריטIndependent Spirit פרס רוברט אלטמןNAACP Image Awardsהכתיבה הטובה ביותר בסרט קולנועהבימוי הטוב ביותר בסרט קולנועNew York Film Critics Onlineהבמאי הטוב ביותרSan Francisco Film Critics Circleהתסריט המעובד הטוב ביותרSan Diego Film Critics Societyהתסריט המעובד הטוב ביותרפרס סטלייטהבמאי הטוב ביותרSt. Louis Gateway Film Critics Associationהתסריט המעובד הטוב ביותרUSC Scripter Awardsהתסריט הטוב ביותרWashington D.C. Area Film Critics Associationהבמאי הטוב ביותרהתסריט המעובד הטוב ביותרWomen Film Critics Circleמספרת הסיפורים הטובה ביותראומץ בקולנוענותפרס גילדת הכותבים של אמריקההתסריט המעובד הטוב ביותר

 קישורים חיצוניים 

 ריאיון עם די ריס, Collider.com

 הערות שוליים 

קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:במאיות טלוויזיה אמריקאיות
קטגוריה:במאים להט"בים
קטגוריה:זוכי פרס גות'הם
קטגוריה:אמריקאיות שנולדו ב-1977
קטגוריה:אמריקאים שנולדו ב-1977